கேள்வி: கோலா பேராங் - பொது பற்றி விளக்கவும்.
பதில்: கோலா பேராங் ஒரு காலத்தில் திராங்கானுவில் மிக முக்கியப் பங்களிப்பாளராக இருந்தது. ஏனெனில், மாநிலத்தின் பெரும்பகுதியை இணைக்கும் ஆற்று அமைப்பு அங்கு இருந்தது. மூலம் ஆற்றுப் போக்குவரத்து குறையும் வரையிலும் ஒரே இடைத் தொடர்பு இடமாகவும் இருந்தது. இந்தப் பகுதிதான் திராங்கானுவின் ஆரம்பகால மனிதக் குடியிருப்பு பகுதி என்று நம்பப்படுகிறது. கென்யிர் ஏரியைச் சுற்றியுள்ள குகைகளில் ஆரம்பகால மனித உபயோகப் பொருட்கள் கண்டுபிடிக்கப்பட்டன. அதன் மூலம் இது நிரூபிக்கப்பட்டுள்ளது. இப்பகுதி கென்யிர் நீர்த் தேக்கத்தில் மூழ்குவதற்கு முன்பு, இப்பகுதியில் வாழ்ந்த ஆரம்பகால மனிதர்களின் தடயங்களை மீட்டு எடுத்து இருக்கின்றனர்.
கேள்வி: கோலா பேராங் - போக்குவரத்து பற்றி விளக்கவும்.
பதில்: கோலா பேராங் நகரம், கூட்டரசு சாலை 106 (மலேசியா) (''Malaysia Federal Route 106'') மூலம் அஜில்; கோலா திராங்கானு நகரங்களுடன் இணைக்கப்பட்டுள்ளது; மற்றும் கூட்டரசு சாலை 14 (மலேசியா) (''Malaysia Federal Route 14''); கூட்டரசு சாலை 247 (மலேசியா) (''Malaysia Federal Route 247'') ஆகியவை இந்த நகரில் தொடங்கி கோலா செண்டரிசு நகரில் முடிவடைகிறது. அங்கு அது கூட்டரசு சாலை 185 (மலேசியா) (''Malaysia Federal Route 185'') என மாறுகிறது. பின்னர் அங்கு இருந்து கிளாந்தான், குவா மூசாங் மாவட்டம்; பகாங், கேமரன் மலை வழியாகச் செல்கிறது. இறுதியாக பேராக், ஈப்போ, சிம்பாங் பூலாய் பகுதியில் முடிவடைகிறது. இருப்பினும் அஜில் நகரத்தில் கிழக்கு கடற்கரை விரைவுச்சாலை (''East Coast Expressway'') ஒரு பரிமாற்ற சாலையாகவும் அமைகிறது.